अणुव्रत भवन का लोकार्पण
राजसमंद| अणुव्रतमहासमिति अखिल भारतीय अणुव्रत न्यास के तत्वावधान में शुक्रवार को कलेक्ट्रेट के सामने अणुव्रत भवन का लोकापर्ण मुनि आनंदकुमार के सानिध्य में पीएचईडी मंत्री किरण माहेश्वरी, समाज सेवक जुगराज नाहर के आतिथ्य में हुआ। भवन लोकापर्ण कार्यक्रम में पीएचईडी मंत्री माहेश्वरी ने कहा कि अणुव्रत के नियम संयम रखना आज के समय की आवश्यकता है। देश का युवा नशा की प्रवृति की ओर अग्रसर है। कानून बनाकर नशा प्रवृति पर अंकुश लगाना मुश्किल है। अणुव्रत के नशा मुक्ति अभियान को घर-घर तक ले जाकर देश की वर्तमान को नशा मुक्त करना है। मुनि आनंद कुमार ने कहा कि अणुव्रत इतिहास के नए पृष्ठ सृजित करने के साथ संस्कार निर्माण का कार्य करता है। अणुव्रत से स्वस्थ समाज, स्वस्थ मनुष्य के निर्माण का कार्य होगा। कार्यक्रम की अध्यक्षता संपतलाल नाहटा ने की। समारोह में सुरेंद्रकुमार जैन, निर्मल रांका, मूलचंद नाहर, उत्तमचंद पगारिया, गुणसागर कर्णावट, महेंद्र कर्णावट, ललित बड़ोला, मनीषा, प्रफुल्ल बड़ोला सहित कई लोग उपस्थित थे।
mai_Deva hin_Deva